**განმარტებითი ბარათი**

**„ამბროლაურის მუნიციპალიტეტში რეგისტრირებული ბავშვის უფლებების დაცვისა და მხარდაჭერის პროგრამის და მიზნობრივი დახმარების გაცემის წესის დამტკიცების შესახებ“ დადგენილების პროექტზე**

***ა)ზოგადი ინფორმაცია დადგენილების პროექტის შესახებ***

***ა.ა) დადგენილების პროექტის მიღების მიზეზი:***

პროგრამის მიზანია ამბროლაურის მუნიციპალიტეტში რეგისტრირებული (მათ შორის საქართველოს ოკუპირებული ტერიტორიებიდან იძულებით გადაადგილებულ პირებზე-დევნილებზე) სოციალური საფრთხის წინაშე მყოფი ბავშვის უფლებების დაცვა, ბავშვისა და ოჯახების მხარდაჭერა, ოჯახების გაძლიერება მათი სოციალური მდგომარების გაუმჯობესება, ბავშვების გაძლიერებისა და დაცვის მიზნით პრევენციული რეაგირების ღონისძიებების განხორციელება, მათი საუკეთესო ინტერესების, სიცოცხლის, ფიზიკური და ფსიქიკური ჯანმრთელობის, განათლების, სათანადო საცხოვრებელი პირობების უზრუნველსაყოფად. მუნიციპალიტეტის მიერ ჩატარებული საჭიროებათა კვლევის შედეგად გამოიკვეთა ის პრობლემები რომელიც ბავშვიან ოჯახებს აქვთ და საჭიროებენ მუნიციპალიტეტის მხრიდან მხარდაჭერას. პროგრამის შედგენის მიზნით საჭიროებათა კვლევის ანგარიშის მიხედვით ყველაზე დიდ მოწყვლად ჯგუფს წარმოადგენდნენ მძიმე სოციალურ-ეკონომიური მდგომარეობის მქონე ოჯახები, რომლებიც მუნიციპალიტეტის მხრიდან საჭიროებენ მხარდაჭერას, საკვები პროდუქტების, მედიკამენტების, საკანცელარიო ნივთების და ყველა იმ ინვენტარის შესაძენად რომელიც ბავშვის სასწავლო პროცესში ჩართვის არის საჭირო. ასევე გამოიკვეთა მოქნილი ფონდის არსებობის აუცილებლობა, კრიზისულ მდგომარეობაში მყოფი ბავშვიანი ოჯახებისათვის სხვადასხვა ინდივიდუალურ საჭიროებების დასაკმაყოფილებლად.

***ა.ბ) დადგენილების პროექტის დამახასიათებელი ძირითადი ნიშნები:***

დადგენილების პროექტით მტკიცდება ბავშვის უფლებების დაცვისა და მხარდაჭერის პროგრამა რომელიც ითვალისწინებს სოციალური საფრთხის წინაშე მყოფი თითოეულ ბავშვზე ერთჯერადად 500 ლარით დახმარებას, თანხა გამოყენებული უნდა იქნეს ბავშვის სასწავლო პროცესში ჩასართავად, საკანცელარიო ნივთების შესაძენად, ბავშვის კვების, მედიკამენტების ხარჯების დასაფინანსებლად და ოჯახის მდგომარეობიდან გამომდინარე სხვა საჭირო ღონისძიებების განსახორციელებლად. ასევე პროგრამა ითვალისწინებს კრიზისულ მდგომარეობაში მყოფი ბავშვიანი ოჯახების მხარდაჭერას არაუმეტეს 2000 ლარის ოდენობით. ამ შემთხვევაში დახმარების ზუსტი ოდენობის განსაზღვრა მოხდება სოციალური პროგრამებისა და სოციალური საკითხების განმხილველი სამუშაო ჯგუფის მიერ, რომელიც სოციალური მუშაკის დასკვნის შესაბამისად მოახდენს განცხადების განხილვასა და დახმარების გაცემაზე გადაწყვეტილების მიღებას.

დადგენილების პროექტში ასევე გაწერილია სამუშაო ჯგუფის მუშაობის წესი და ის პროცედურა რომელიც განცხადების განხილვის მიზნით მერიაში განხორციელდება.

***ბ) დადგენილების პროექტის საფინანსო-ეკონომიკური გაანგარიშება:***

ბ.ა) დადგენილების პროექტის მიღებასთან დაკავშირებული ხარჯების დაფინანსების წყაროა ადგილობრივი ბიუჯეტი.

ბ.ბ) დადგენილების მიღება გავლენას მოახდენს მუნიციპალური ბიუჯეტის ხარჯვით ნაწილზე, პროგრამის შესასრულებლად 2024 წლის ბიუჯეტში მოთხოვნილია 55 000 (ორმოცდათხუთმეტი ათასი) ლარი.

ბ.გ) დადგენილების მიღება არ გამოიწვევს მუნიციპალური ბიუჯეტის საშემოსავლო ნაწილის ზრდას.

***გ) ბავშვის უფლებრივ მდგომარეობაზე ზეგავლენის შეფასება***

დადგენილების პროექტის მიღება მიზნად ისახავს ბავშვთა უფლებების დაცვას, ბავშვიანი ოჯახების მხარდაჭერას, გაძლიერებას.

***დ)* გენდერული თანასწორობის მდგომარეობაზე პროექტის მოსალოდნელი ზეგავლენის შეფასება:**

დადგენილების მიღება არ მოახდენს ზეგავლენას გენდერულ თანასწორობაზე.

***ე) დადგენილების პროექტის ავტორი:***

ამბროლაურის მუნიციპალიტეტის მერიის ადმინისტრაციული სამსახური.

***ვ) დადგენილების პროექტის ინიციატორი***

ამბროლაურის მუნიციპალიტეტის მერი, ზვიადი მხეიძე.

***ზ) დადგენილების პროექტის მიღების სავარაუდო ვადა:***

2024 წლის დეკემბერი